สวัสดีค่ะ มีอาการลมดันขึ้นหูบ่อยค่ะ อาการเหมือนเวลาหาว หรือบิดขี้เกียจเกร็งๆตอนตื่นนอนค่ะ จะเป็นบ่อยช่วงกินอิ่ม เหมือนลมตีขึ้นแล้วดันมาหูอ่ะค่ะ2ข้างเลย เคยไปพบหูคอจมูกแล้ว คุณว่าหูอับเสบนิดหน่อย แต่คิดว่าไม่น่าเกี่ยวอาการแบบนี้เกี่ยวกับกรดไหลย้อนไหมคะ
สวัสดีค่ะ อาการรู้สึกเหมือนมีลมดันขึ้นหูบ่อยๆ เหมือนเวลาหาว อาจจะเกิดจาก การไปอยู่ในที่ที่เสียงดังเกินไปติดต่อกันนานๆ หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก มีน้ำอุดตันในรูหู จากการว่ายน้ำ อาบน้ำ หรือเป็นขี้หูที่อุดตัน หรือเกิดจากการไปอยู่ในที่ที่ความกดอากาศสูงเช่นขึ้นเครื่องบิน ดำน้ำนานๆในเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง หากแพทย์เคยตรวจแล้วว่าเป็นหูอักเสบเล็กน้อยไม่อธิบาย ก็อาจจะสบายใจได้ระดับหนึ่งว่าไม่ใช่โรคที่รุนแรง ส่วนอาการของกรดไหลย้อนนั้นน่าจะอยู่บริเวณหน้าอกเช่นแสบร้อนกลางอก แสบคอ ไอแห้งๆ ได้มากกว่าอาการที่หูค่ะหากหูอื้อเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจน ควรกลับไปพบแพทย์เพื่อตรวจซ้ำ